12 Akee Gyihova zele Mosisi nee Aalɔn wɔ Yigyibiti azɛlɛ zo kɛ:2 “Siane ɛhye a bayɛ siane mɔɔ limoa wɔ ɛvolɛ ne anu amaa bɛ a.+3 Ka kile Yizilayɛma amuala kɛ, ‘Siane ɛhye kenle bulu ne azo, ɔwɔ kɛ bɛ nuhua ko biala kpondɛ boane ko+ maa ye abusua ne, awuke biala boane ko.4 Noko saa sua nu ɛkɛ ne amra ɛnrɛhola boane ko di a, bɛ nee awie mɔɔ zua bɛ* la ɛhyɛ boane ne wɔ bɛ awuke ne anu kɛ mɔɔ menli ne* dodo de la. Saa bɛlɛkyɛ boane ne a, bɛnlea dodo mɔɔ bɛ nuhua ko biala bali la.5 Ɔwɔ kɛ ɔyɛ boane nyinli mɔɔ te kpɔkɛ+ na yeli ɛvolɛ ko la. Bɛbahola bɛava boane nyinli anzɛɛ abɔnkye nyinli.6 Ɔwɔ kɛ bɛnea ye too siane ɛhye kenle 14 ne azo,+ na Yizilayɛma* kɔsɔɔti ku ye nɔsolɛ nu.*+7 Sua biala mɔɔ bɛbali ye wɔ nu la, bɛbava mogya ne bie bɛaha ye anlenkɛ felɛmo nwiɔ ne anwo yɛɛ anlenkɛ ne ati zo.+8 “‘Bɛbali nane ne nɔsolɛ ne ala.+ Ɔwɔ kɛ bɛtondo ye wɔ senle zo na bɛfa paano mɔɔ mgbɔvonle ɛnle nu la+ nee nya nya ɛnwonle bɛboka nwo bɛdi.+9 Bɛmmadi bie amolɛ anzɛɛ bɛmmafa nzule bɛto, emomu bɛdondo ye wɔ senle zo, ɔ ti, ɔ gyakɛ nee ɔ kunlu ninyɛne ne amuala.10 Bɛmmafa bie bɛsie bɛmaa aleɛ kye zolɛ. Saa bie ka na aleɛ kye zolɛ a, bɛva senle bɛyela ye.+11 Adenle mɔɔ bɛbalua zo bɛali la ɛne, bɛva bɛlɛte bɛhye bɛ nze zo,* bɛwula mgbɔlaboa na bɛva bɛ kpɔma bɛlɛ bɛ sa nu; ɔwɔ kɛ bɛdi ye ndɛndɛ. Ɔle Gyihova Akpabɛnwo.12 Ɔluakɛ mebapɛ nuhua wɔ Yigyibiti azɛlɛ ne azo ɛnɛ nɔe na meahu belamunli ralɛ biala mɔɔ wɔ Yigyibiti azɛlɛ zo la, ɔvi sonla kɔdwu nane nwo zo;+ na mebabua Yigyibiti nyamenle ne mɔ kɔsɔɔti ndɛne.+ Medame a mele Gyihova a.13 Mogya ne bayɛ azua mɔɔ bɛwɔ nu la anwo sɛkɛlɛneɛ; na mebanwu mogya ne na meapɛ nu, na saa melɛku menli wɔ Yigyibiti azɛlɛ zo a, ɛzɛkyelɛ ne bie ɛnrɛha bɛ.+14 “‘Kenle ɛhye bayɛ ngakyelɛ amaa bɛ, na ɔwɔ kɛ bɛdi ye kɛ ɛvoyia la bɛwula Gyihova anyunlunyia wɔ bɛ awolɛndoazo kɔsɔɔti anu. Ɔwɔ kɛ ɔyɛ ɛvoyia mɔɔ wɔ ɛkɛ dahuu.15 Bɛbali paano mɔɔ mgbɔvonle ɛnle nu la kenle nsuu.+ Kenle mɔɔ limoa la anu, bɛye ɛdɔkɛ mɔɔ nyinyia la bɛvi bɛ azua nu, ɔluakɛ awie biala mɔɔ bali debie mɔɔ mgbɔvonle wɔ nu wɔ kenle mɔɔ limoa kɔdwu nsuu ne azo la, bɛbaye* sonla* zɔhane bɛavi Yizilayɛ.16 Kenle mɔɔ limoa la bɛbayɛ nyianu nwuanzanwuanza, yɛɛ kenle nsuu ne azo, bɛbayɛ nyianu nwuanzanwuanza bieko. Bɛnrɛyɛ gyima biala wɔ kenle ɛhye mɔ anu.+ Aleɛ mɔɔ bɛ nuhua* biala bali la ala a bɛbahola bɛayɛ a.17 “‘Ɔwɔ kɛ bɛdi Paano Mɔɔ Mgbɔvonle Ɛnle Nu Ɛvoyia ne,+ ɔluakɛ kenle ɛhye anu, mebaye bɛ menli dɔɔnwo* ne meavi Yigyibiti azɛlɛ zo. Na ɔwɔ kɛ bɛdi kenle ɛhye wɔ bɛ awolɛndoazo kɔsɔɔti anu kɛ ɛvoyia mɔɔ wɔ ɛkɛ dahuu.18 Siane ne mɔɔ limoa la kenle 14 ne azo nɔsolɛ nu kɔdwu kenle 21 ne azo nɔsolɛ nu, bɛbali paano mɔɔ mgbɔvonle ɛnle nu la.+19 Ɔnle kɛ bɛnwu ɛdɔkɛ mɔɔ nyinyia la biala wɔ bɛ azua nu too kenle nsuu, ɔluakɛ awie biala mɔɔ kɛli debie mɔɔ mgbɔvonle wɔ nu la, saa ɛyɛvolɛ o, ekulomeni o,+ ɔwɔ kɛ bɛye* sonla* zɔhane bɛfi Yizilayɛma avinli.+20 Bɛmmadi debie biala mɔɔ mgbɔvonle wɔ nu la. Bɛbali paano mɔɔ mgbɔvonle ɛnle nu la wɔ bɛ azua kɔsɔɔti anu.’”21 Ndɛndɛ ne ala, Mosisi vɛlɛle Yizilayɛ mgbanyima ne mɔ amuala+ na ɔzele bɛ kɛ: “Abusua ko biala ɛhɔkpondɛ nane ralɛ* na bɛhu Akpabɛnwo nane ne.22 Akee bɛva nyinlanyinla bɛbɔ mogya ne mɔɔ wɔ kyɛnze nu la anu na bɛva bɛha anlenkɛ ne felɛmo nwiɔ ne anwo nee anlenkɛ ne ati zo; na awie biala mmafi ye sua nu finde too nwonlomɔ.23 Amaa saa Gyihova pɛ nu kɛ ɔku Yigyibitima na ɔnwu mogya ne mɔɔ wɔ felɛmo nwiɔ ne anwo nee anlenkɛ ne ati zo la a, Gyihova amgba bapɛ nu wɔ bɛ anlenkɛ ne anyunlu, na ɔnrɛmaa ɛzɛkyelɛ* ne ɛnrɛwolo bɛ azua ne mɔ anu.+24 “Bɛbali ngyehyɛleɛ ɛhye azo kɛ mɛla mɔɔ wɔ ɛkɛ ne dahuu maa bɛdabɛ nee bɛ mra.+25 Saa bɛdwu azɛlɛ ne mɔɔ Gyihova bava amaa bɛ kɛ mɔɔ yeha la azo a, ɔwɔ kɛ bɛdi ɛvoyia ɛhye.+26 Na saa bɛ mra biza bɛ kɛ, ‘Ɛvoyialilɛ ɛhye abo kile duzu?’ a,+27 bɛha kɛ, ‘Ɔle Gyihova Akpabɛnwo afɔlebɔlɛ, ɔluakɛ mekɛ mɔɔ ɛnee ɔlɛku Yigyibitima la, ɔdwu Yizilayɛma azua nu a ɔpɛ nu na ɔgyakyi yɛ azua ne mɔ.’”Akee menli ne hotole na bɛbutubutule bɛ nyunlu aze.28 Yemɔti Yizilayɛma hɔyɛle mɔɔ Gyihova hanle hilele Mosisi nee Aalɔn la.+ Bɛyɛle ye zɔ pɛpɛɛpɛ.29 Nɔe ne,* Gyihova hunle belamunli ralɛ biala mɔɔ wɔ Yigyibiti azɛlɛ zo la,+ ɔvi Falo mɔɔ de ye belemgbunli ebia zo la belamunli ralɛ nwo zo kɔdwu awie mɔɔ bɛhye ye bɛdo efiade* la belamunli ralɛ yɛɛ nane biala belamunli ralɛ nwo zo.+30 Falo nee ye sonvolɛma kɔsɔɔti yɛɛ Yigyibitima mɔɔ ɛha la amuala dwazole nɔe ne, na ɛzunlɛ kpole dɔle Yigyibitima anwo ɔluakɛ ɛnee awuke biala ɛnle ɛkɛ mɔɔ awie anwu nu a.+31 Ɔvɛlɛle Mosisi nee Aalɔn+ nɔe ne ala na ɔhanle kɛ: “Bɛdwazo na bɛ nee Yizilayɛma kɔsɔɔti ɛye bɛ nwo ɛvi me menli ne avinli. Bɛhɔzonle Gyihova kɛ mɔɔ bɛha la.+32 Bɛva bɛ mboane nee bɛ nyɛmoa bɛhɔ kɛ mɔɔ bɛha la.+ Noko anrɛɛ bɛyila me.”33 Na Yigyibitima gyinlanle menli ne anwo zo kɛ bɛvi maanle ne anu ndɛndɛ,+ ɔluakɛ bɛhanle kɛ, “anrɛɛ yɛ muala yɛwu yɛwie!”+34 Ɔti menli ne vale bɛ esamo ne mɔɔ mgbɔvonle ɛnle nu la nee bɛ ahyɛnze mɔɔ bɛfa bɛfete paano la na bɛkyekyele ye ɛdanlɛ nu bɛziele bɛ kɔme zo.35 Yizilayɛma yɛle mɔɔ Mosisi hanle hilele bɛ la na bɛbizale Yigyibitima bɛliele ninyɛne mɔɔ bɛva dwɛtɛ fufule nee nvutuke bɛyɛ la yɛɛ ndanlɛ.+36 Gyihova maanle menli ne nyianle Yigyibitima anyunlu ɛlolɛ, yemɔti bɛvale mɔɔ bɛbizale la bɛmaanle bɛ, na bɛkpokpole Yigyibitima bɔkɔɔ.+37 Akee Yizilayɛma vile Relamɛsize+ na bɛhɔle Sɛkɔto,+ mrenyia kɛyɛ 600,000 mɔɔ lua aze, bɛandia ngakula bɛamboka nwo.+38 Na menli gyɛne dɔɔnwo*+ noko nee bɛ hɔle, ɛnee mboane nee nyɛmoa dɔɔnwo boka bɛ nwo.39 Bɛvale esamo ne mɔɔ bɛ nee ye vi Yigyibiti la bɛdonle paano mɔɔ mgbɔvonle ɛnle nu la. Ɛnee mgbɔvonle ɛnle nu ɔluakɛ bɛvoanle bɛ bɛvile Yigyibiti arɛlevilɛ nu, yemɔti bɛanva aleɛ bɛanzia bɛ nwo.+40 Mekɛ mɔɔ Yizilayɛma kavi Yigyibiti la,+ ɛnee bɛli tutɛnla ɛvolɛ 430.+41 Mɔɔ ɛvolɛ 430 ne dwule la, kenle zɔhane azo, Gyihova menli dɔɔnwo* ne amuala vile Yigyibiti azɛlɛ zo.42 Ɔle nɔɔzo mɔɔ bɛbali kenle mɔɔ Gyihova yele bɛ vile Yigyibiti azɛlɛ zo la anwo ɛvoyia a. Yizilayɛma kɔsɔɔti bali nɔɔzo ɛhye anwo ɛvoyia wɔ bɛ awolɛndoazo kɔsɔɔti anu bɛawula Gyihova anyunlunyia.+43 Akee Gyihova zele Mosisi nee Aalɔn kɛ, “Akpabɛnwo ne anwo mɛla ɛne: Ɛyɛvolɛ biala ɛnrɛli bie.+44 Noko saa awie ɛva ezukoa ɛdɔ akɛlɛ bie a, ɔwɔ kɛ ɔpɛ ye mrenyiazo.+ Saa ɔyɛ ye zɔ a, ɔbahola yeali bie.45 Ɛyɛvolɛ anzɛɛ ɛkpanli ɛngola ɛnli bie.46 Bɛbali ye wɔ sua ko anu. Bɛmmafa nane ne bie bɛfi sua ne anu bɛfinde, yɛɛ ɔnle kɛ bɛbu ye bowule biala anu.+47 Yizilayɛma kɔsɔɔti a bali ɛvoyia ne a.48 Saa ɛyɛvolɛ bie mɔɔ nee bɛ de la kulo kɛ ɔdi Akpabɛnwo ɛvoyia ne bie ɔwula Gyihova anyunlunyia a, ɔwɔ kɛ nrenyia biala mɔɔ wɔ ye sua nu la pɛ ye mrenyiazo. Akee ɔbahola yeabikye nwolɛ na yeali bie, ɔbayɛ kɛ ekulomeni la. Noko nrenyia biala mɔɔ bɛtɛpɛle ye mrenyiazo la ɛnrɛhola ɛnrɛli bie.+49 Mɛla ko ne ala a wɔ ɛkɛ maa ekulomeni nee ɛyɛvolɛ mɔɔ de bɛ avinli la a.”+50 Yemɔti Yizilayɛma kɔsɔɔti yɛle mɔɔ Gyihova hanle hilele Mosisi nee Aalɔn la. Bɛyɛle ye zɔ pɛpɛɛpɛ.51 Kenle ko zɔhane, Gyihova yele Yizilayɛma dɔɔnwo* ne vile Yigyibiti azɛlɛ zo.
twi_Latn